open-index/open-wikipedia-markdown huggingface dataset:
Ekebergmarkedet

**Ekebergmarkedet** er et norsk brukt-, antikk-, samler- og bildelmarked som arrangeres to ganger årlig på Ekeberg Camping i Oslo. Markedet avholdes vanligvis i mai og september og organiseres av Norsk Veteranvogn Klubb (NVK).

## Historie
Markedets opprinnelse kan spores tilbake til 1971, da det ble etablert som et delemarked i Hallingdal. Arrangementet ble senere flyttet til Frysja i Oslo, deretter til Vinterbro og Nesodden, før det i 1987 fikk fast tilhold på Ekeberg Camping.

Opprinnelig var markedet rettet mot omsetning av bildeler og kjøretøyrelatert utstyr, men det har over tid utviklet seg til også å omfatte brukte gjenstander, antikviteter og samlerobjekter.

## Innhold
Ekebergmarkedet består av salgsplasser for private og næringsdrivende. Vareutvalget varierer, men omfatter typisk:
* Antikviteter og kuriosa
* Samleobjekter
* Vintageklær og tekstiler
* Brukte husholdningsgjenstander
* Bildeler og teknisk utstyr

Det selges også komplette kjøretøy. I tilknytning til arrangementet arrangeres det utstilling av veterankjøretøy.

## Eksterne lenker
*
Grønøra

**Grønøra** er et industriområde ved Orkanger i Trøndelag, like vest for utløpet til elva Orkla i Orkdalsfjorden.

Industribedriftene på Grønøra utgjør et av de viktigste industriknutepunktene i Midt-Norge. Den største industribedriften på stedet er TechnipFMC.

Området er menneskeskapt, ved at det meste av elvedeltaet til Orkla ble utfylt med grus på 1960- og 1970-tallet. Et stort våtmarksområde gikk tapt under denne utbyggingen, men en liten rest av det gamle våtmarksområdet finnes likevel sørvest for Grønøra, øst for gården Gjølme.

## Referanser
Technip

**Technip** var et børsnotert industriselskap med hovedkontor i Paris. Firmaet var blant de største i verden innen oljeservice med mer enn 40 000 ansatte og omsetning på 9,3 milliarder euro (2013). 

Firmaet arbeidet med subsea, offshore og onshore feltutvikling, gassprosessering og kondensasjon, refining, onshore rørlegging og petrokjemi. 

Den 19. mai 2016 meldte selskapet at de skulle slå seg sammen med FMC Technologies til et nytt selskap kalt TechnipFMC.  

I 2021 ble Technip Energies skilt ut igjen av TechnipFMC. Technip Energies har sin styrke i LNG, hydrogen og ethylene, og er børsnotert på Euronext i Paris. 

Technip Norge AS som leverer subsea prosjekter er fortsatt et norsk datterselskap av TechnipFMC.

## Referanser


## Eksterne lenker
* 
* https://www.technipenergies.com/
Å (Meldal)

**Å** er det sydligste tettstedet i Orkland kommune i Trøndelag. (321 innbyggere i 1996, færre enn 200 siden 2004). Stedet ligger ved elva Orkla, to kilometer fra kommunegrensa til Orklands nabokommune i syd, Rennebu. Landbruk er en viktigste næringsvei for innbyggerne på Å.

## Kuriosa
Det er seks steder i Norge og ett sted i Sverige som heter Å, som også er verdens korteste stedsnavn. Den nå avdøde mannen *Jo Aa* (1914–1999) bodde på Å, og hadde Norges korteste navn.

## Referanser
Charles d’Angennes de Rambouillet

** Charles d'Angennes de Rambouillet ** (født 30. oktober 1530 i Rambouillet i Frankrike, død 23. mars 1587 i Corneto i Italia) var en av Den katolske kirkes kardinaler. Han var en av den franske konges rådgivere, og ble biskop av Le Mans. Mens han var biskop der ble byen angrepet av kalvinistene, og Saint-Julien-katedralen vandalisert.  

Han ble kreert til kardinal den 17. mai 1570 av pave Pius V.
Halvbeltekjøretøy

**Halvbeltekjøretøy** er kjøretøy med framdrift ved hjelp av belter bak, og styring med vanlige hjul foran. Kjøretøyene ble brukt av blant annet militæret i Frankrike, Tyskland og USA. De var i bruk som trekkvogner for kanoner og annet tungt utstyr, eller transport av infanteri. Det amerikanske forsvaret hadde fastmonterte kanoner på mange halvbeltekjøretøyer.

Halvbeltekjøretøyer var produsert i stort antall før og under andre verdenskrig, men har etter dette blitt mindre og mindre utbredt. Mange av modellene er i dag ettertraktet blant samlere av gamle militærkjøretøyer. 

Noen produsenter av halvbeltekjøretøy er International Harvester, White, Diamond T, og Autocar i USA. Disse fabrikkene har også laget traktorer, personbiler og lastebiler. De franske bilprodusentene Citroën og UNIC laget halvbeltekjøretøyer på 1930-tallet.
Giovanni Aldobrandini

**Giovanni Aldobrandini** (født 1525 i Fano i Italia, død 7. september 1573 i Roma i Italia) var en av den katolske kirkes kardinaler. 

Han ble ordinert til biskop av Imola den 3. desember 1569 av kardinal Scipione Rebiba; medkonsekrerende var erkebiskop Giulio Antonio Santorio av Santa Severina og biskop Felice Peretti Montalto O.F.M. Conv. av Sant'Agata de' Goti. 

Han ble senere tilknyttet den romerske kurie der han blant annet var storpønitentiar.

Han ble kreert til kardinal av pave Pius V den 17. mai 1570.

Han var bror til pave Klemens VIII, og også i slekt med kardinalene Pietro Aldobrandini (kreert 1593), Cinzio Passeri Aldobrandini (1593), Silvestro Aldobrandini (1603) og Ippolito Aldobrandini den yngre (1621).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal *Giovanni Aldobrandini* (1525-1573) * bispeviet 1569

## Referanser


## Eksterne lenker
* The Cardinals of the Holy Roman Church
Fiat Panda

**Fiat Panda** (1980–) er flere serier med småbiler fra italienske Fiat. De var ment som en enkel bruksbil i samme ånd som franske Citroën 2CV.  I 2012 var over 6,5 millioner produsert.

Første generasjon (1980–2003, *Tipo 141*) var tegnet av Giorgetto Giugiaro ved ItalDesign og bygget ved *Mirafiori* utenfor Torino.   Hjulopphenget bak var en stiv bakaksel i bladfjærer og foran MacPherson-fjærbein.  Opprinnelig små bensinmotorer (2 og 4 sylindre) fra Fiat 126 og Fiat 127 ble i 1986 erstattet med Fiat Unos nye 1-liters F.I.R.E.-motor (*Fully Integrated Robotized Engine*) og skruefjærer bak.  **Elettra** (1990–98) hadde elektrisk motor med batterier i baksetet.  **Selecta** fra 1991 hadde Trinnløse girsystem (CVT). Også solgt i Spania som Seat Panda og Seat Mirabella.

Andre generasjon (2003–12, *Tipo 160*) ble Årets Bil i Europa i 2004. Den var basert på Fiat Seicento og bygget i polske Tychy.  I tillegg til 1.2 og 1.4-liters F.I.R.E.-motorer fikk den 1.3-liters *Multijet* diesel.  Firehjulstrekk kunne fås, samt utallige varianter hva angår motor, farger og utstyr.

Tredje generasjon (2011–) ble bygget ved Alfa Romeo sin fabrikk i Pomigliano d'Arco utenfor Napoli. Motorer var 1.2-liters F.I.R.E, 1.3-liters multijet diesel og Fiats nye 0.9-liters TwinAir. Ellers var her firehjulstrekk og mange utstyrsvarianter.

Fiat Grande Panda er en elbil som ble lansert i 2025.

## Bilder

Fiat Panda first iteration in Umbria.jpg | Panda I
Fiat Panda 1st series pink vl.jpg | Seat Mirabella
Fiat Panda 4 x 4 - Flickr - Joost J. Bakker IJmuiden.jpg | Panda I 4x4
Fiat Panda Elettra 1990 trimmed.JPG | Panda I elettra
Fiat Panda 1.2 8V 4x4.JPG | Panda II 4x4
Fiat Panda 4x4 20090301 rear.jpg | Panda II Cross
Fiat Panda caterpillar.JPG | Panda II Caterpillar
" 12 - ITALY - Fiat Panda in Milan blè.jpg | Panda III
"14 - Italian SUVs Panda Cross by Fiat - yellow urban suv.jpg | Panda III Cross


## Referanser
Petra Kvisli

**Petra Kvisli** (født *Petra Evine Olsen* 1. mars 1874 i Arendal, død 15. juli 1947 i Stor-Elvdal) var lærer og forfatter, særlig kjent for sangen «*Eg elskar dei voggande tonar*».

Hun tok eksamen fra lærerinneskole i Arendal i 1890, og etterpå fikk hun post som lærer i Åmli. Her fikk hun lære seg landsmålet. Senere virket hun som lærer i hjembyen Arendal til hun i 1898 giftet seg med læreren Knut Kvisli fra Vegårshei.  Det bodde først i Odalen; i 1900 ble ektemannen Knut Kvisli ansatt som bestyrer for amtsskolen i Stor-Elvdal og familien flyttet dit. I 1927 flyttet de videre, til Ringsaker, der ektemannen ble rektor for  fram til 1939. De hadde fire barn som vokste opp. 

Hun var engasjert i lokalpolitikk, var amatørmaler, og aktiv i ungdomslagsarbeid. Under første verdenskrig var hun sekretær for forsyningsnemnda i Stor-Elvdal.

Petra Kvisli skrev på landsmål. I tillegg til to romaner og to teaterstykker skrev hun sanger, blant annet «Sygjenta syng» og «Eg elskar dei voggande tonar». Romanen *Tora Dal* skildrer ungpikedrømmer og et oppvekstmiljø som kan ligne på Kvislis eget, men er ellers ikke selvbiografisk.

## Forfatterskap
* *Birgit*, fortelling, 1907.
* *Ikkje vaksen*, skuespill for amatørteater, 1911
* *Tora Dal*, fortelling, 1912
* *Elskhug og skoghandel*, skuespill for amatørteater, 1914

## Referanser
Girolamo Rusticucci

**Girolamo Rusticucci** (født januar 1537 i Carcoceto nær Fano i Italia, død 14. juni 1603 i Roma i Italia) var en av Den katolske kirkes kardinaler. Han ble tilknyttet den romerske kurie, men ble også biskop av Senigallia.

Han ble kreert til kardinal den 17. mai 1570 av pave Pius V, med *[[Santa Susanna]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Røkejakke

En **røkejakke** eller **røykejakke** er en halvlang eller lang jakke med et slåbroklignende preg, beregnet til å bli båret utenpå skjorte og bukse.  

Bruken av røkejakker oppsto på midten av 1800-tallet, da tobakksrøyking, særlig ved større selskapeligheter, gjerne ble henvist til egen røykerom. Man bar røykejakken enten over eller i stedet for dressjakke, og formålet var å beskytte de andre klærne mot røyklukt og aske. Røykejakken ble ikke regnet som et formelt klesplagg, og kunne derfor være laget i sterke farger og mønstre. 

## Se også
* Slåbrok

## Eksterne lenker
*
Gunnar Isachsen

**Gunnerius Ingvald Isachsen** (født 1868 i Drøbak, død 1939 i Asker) var en norsk offiser og oppdager. 

Isachsen ble premierløytnant i kavaleriet 1891, rittmester 1899, fikk avskjed som fastlønnet offiser 1917 og major i landvernet 1924. Gunnar Isachsen var bestyrer (og senere den første direktør) ved Norsk Sjøfartsmuseum fra 1923.
 
Han var med på Otto Sverdrups ekspedisjon med «Fram» 1898-1902 som topograf, og kartla store områder av inntil da ukjente øyer nord for Canada. Fra 1903 til 1905 deltok han i fransk militærtjeneste i Algerie og Paris, og i 1906 og 1907 ledet han ekspedisjoner til Svalbard. Disse var utsendt og bekostet av fyrst Albert I av Monaco.

I 1909 og 1910 ledet han ekspedisjoner til Spitsbergen finansiert av den norske stat, en pionérinnsats for det senere norske systematiske forskningsarbeid på Svalbard. Ved Spitsbergenspørsmålets behandling på fredskonferansen i Paris 1919 var Gunnar Isachsen den norske regjerings tekniske delegerte.
Isachsen deltok i ekspedisjoner til Øst-Grønland i 1923 og 1924, og var med særskilt oppdrag på hvalfangst i Rosshavet 1926-27, Statens hvalinspektør i Sørishavet 1929-30, leder av den fjerde Norvegia-ekspedisjonen rundt Sydpolkontinentet 1930-31.

## Familie
Han var gift to ganger, 1903 og 1916. I først ekteskap med Signe Amalie Eide (1876-1911) fikk han seks barn. Tre av dem vokste opp. Den eldste var Fridtjov Isachsen. I andre ekteskap med Marie Sophie Frederikke Steenstrup (1884-1958) fikk han ytterligere åtte barn. Fem av dem vokste opp.

## Æresbevisninger
Han er avbildet på et norsk frimerke utgitt i 2006 i anledning 100-årsminnet for utforskningen av Svalbard. 

I Canadisk Arktis er en værstasjon Isachsen oppkalt etter ham.

## Bibliografi
* *Reiser på Spitsbergen 1906 og 1907*. (1908)
* *Ishavsfolk og ferder*  I: *Det Norske geografiske selskabs aarbok 1916-1919* (1921) (*ny utgave 1997*)
* *Norske fangstmænds færder til Grønland* (1922) (*særtrykk av geografisk selskabs årbok 1919-21*)
* *Grønland og Grønlandsisen* (1925)
* *Jorden rundt efter blåhvalen* (1927)
* *En ishavsskippers saga* (1928)

* Samt flere artikler i Vitenskapsselskapets skrifter, geografisk selskaps årbok og Sjøfartsmuseets årbøker. Se Sambok for 51 treff

* Ole R. Thoresen «Gunnar Isachsen in memoriam». I: *Norsk sjøfartsmuseum 1914-1939*. 1940

## Referanser


## Eksterne lenker
* 
*
Spikkestad

**Spikkestad** er et tettsted og en grunnkrets i bygda Røyken i Asker kommune i Akershus, tre kilometer vest for Røyken kirke og det tidligere kommunesenteret Røyken. Stedet har navn etter gården Spikkestad, som ligger 500 meter vest for jernbanestasjonen.

## Beliggenhet
Formelt regnes Spikkestad til tettstedet Drammen, da det i dag er en del av en sammenhengende tettbebyggelse som strekker seg fra Drammen sentrum, mot øst over Lierstranda, langs nordsiden av Drammensfjorden til Lahell og derfra videre nordover til Spikkestad. Området har fra gammelt av nær tilknytning til Bragernes og Drammen, og tilhørte som resten av tidligere Røyken kommune Buskerud amt og fylke. 

## Veiforbindelser
I kjøreavstand ligger Spikkestad 8 km øst for Lierstranda, 12 km øst for Drammen sentrum, 19 km sørvest for Asker sentrum, og 40 km sørvest for Oslo sentrum. Spikkestad ligger ved europavei 134, som går mellom E18 i Lier og E6 i Frogn. Den gamle veien til Spikkestad er Spikkestadveien, som i dag går fra Hurumveien øst for Slemmestadveien via Røyken stasjon og Åsåker. 

## Togforbindelse
Fra 1872 til 1973 gikk Drammenbanen gjennom Spikkestad. Fra 1886 ble Spikkestad fast stoppested, og i 1913 åpnet Spikkestad stasjon. Etter åpningen av Lieråsen tunnel mellom Asker og Lier i 1973 ble Spikkestadlinjen en lokalbane og Spikkestad en endestasjon. 

Togforbindelsen til Drammen og Oslo var viktig for utviklingen av Spikkestad som tettsted på slutten av 1800-tallet, og la grunnlaget for etablering av industri og næringsvirksomhet på stedet. Spikestad teglverk ble etablert på nordsiden av togstasjonen i 1897, og flere etableringer kom i årene som fulgte. Ved åpningen av stasjonsbygget i 1913 var både samfunnshus, bedehus, skole, meieri, butikk og kafe på plass ved stasjonen.

## Næringsliv
Kartongemballasjefabrikken Elopak, etablert i 1957, ble en hjørnesteinsbedrift på Spikkestad. I norsk meieribransje var det i utgangspunktet stor skepsis til å gå over fra glassflasker til pappkartonger. Men *Asker meieri* la som det første meieriet i Europa om til papirkartonger, slik at Elopak fikk demonstrert fordelene med sine produkter. Elopak er fremdeles en viktig bedrift for lokalsamfunnet. 

## Kirke- og kultursenter
Spikkestad kirke- og kultursenter «Teglen», like vest for togstasjonen, åpnet i 2018. 

## Referanser


## Kilder
* 
* 
* 

## Eksterne lenker
*
Nidaros erkebispedømme

**Nidaros erkebispedømme** var det eneste katolske erkebispedømme i Norge, med bispesete i Nidaros og med St. Olavs gravkirke (Nidarosdomen) som domkirke. Det ble opprettet som bispesete av paven omkring 1030, elevert til erkebispesete i 1152/1153 (innstiftet av pave Anastasius IV i 1154), og det bestod frem til reformasjonen i 1537.

## Nidaros erkebispedømme

Nidaros erkebispedømme var et metropolitanerkebispedømme med følgende suffraganer (underordnede bispedømmer):

I dagens Norge:
*Nidaros bispedømme
*Bjørgvin bispedømme
*Oslo bispedømme
*Hamar bispedømme
*Stavanger bispedømme
I Norgesveldet:
*Kirkjubøur bispedømme, Færøyene
*Kirkjuvåg bispedømme, Orknøyene og Shetland
*Sodor og Man bispedømme, Man (opprinnelig også Hebridene, alle innenfor de britiske øyer)
*Skálholt bispedømme, Sør-Island
*Hólar bispedømme, Nord-Island
*Garðar bispedømme, Grønland

## Historie
De første biskopene var underlagt erkebiskopen av Hamburg (som hadde setet i Bremen), senere erkebiskopen i Lund, som fra 1104 var primas for de nordiske bispedømmer frem til opprettelsen av Nidaros erkebispedømme i 1154.

Under reformasjonen ble det katolske erkebispedømmet opphevet. I praksis ble det etterfulgt av det protestantiske Nidaros bispedømme. Som katolsk jurisdiksjon kan dagens Trondheim stift anses som erkebispedømmets etterfølger.

## Biskoper og erkebiskoper
Å gi en helt korrekt og nøyaktig oversikt over overhyrder i de tidligste tider, er umulig. 

Erkebiskopen i Nidaros var ikke underlagt noen konge, men direkte underlagt paven. 
Erkebiskopens fyrsteliknende rolle gjenspeiles ved at noen av erkebiskopene også hadde tittelen jarl. 

Det nevnes flere biskoper før 1030, som antagelig har vært lydbiskoper (hjelpebiskoper uten eget bispesete).
Fra 1154 til 1537 regjerte i alt 27 erkebiskoper i Nidaros.

## Se også
* Erkebispegården i Trondheim
* Nidaros bispedømme (i Den norske kirke)
* Trondheim katolske stift

## Referanser


## Litteratur
* Ludvig Daae: «En Krønike om Erkebiskopperne i Nidaros», i *Festskrift udgivet i Anledning af Trondhjems 900 Aars Jubilæum 1897*. Trondhjem, 1897

## Eksterne lenker
* Erkesetet i Nidaros
* Katolske biskoper i Trøndelag
Snickers

**Snickers** er et sjokolademerke, produsert av Mars, Incorporated.

Den originale Snickersen ble introdusert i 1929 av Frank og Ethel Mars, og ble angivelig oppkalt etter familiens favoritthest. Snickers var spesielt populær blant kinogjengere i 1970-årene og tidlig i 1980-årene. Snickers er fortsatt populær i kinosalene, men selges også i dagligvareforretninger, kiosker og på bensinstasjoner rundt om i verden.

I Storbritannia og i Irland ble Snickers opprinnelig lansert under merkenavnet *Marathon,* men navnet ble endret til Snickers i 1990. Mars Inc. brukte en aggressiv markedsføring der irriterte utlendinger forsøkte å bestille en «Snickers» i butikken, mens den forvirrede kolonialhandleren ikke forstod hva de var ute etter. I 18 måneder etter dette ble begge navnene trykt på etikettene. https://web.archive.org/web/20091124233023/http://www.csmonitor.com/cgi-bin/durableRedirect.pl?%2Fdurable%2F1999%2F03%2F18%2Fp23s2.htm Dette førte til en viss latterliggjøring, siden det ukjente navnet «Snickers» for Britene var meningsløst og hørtes ut som det engelske ordet for underbukser, *knickers*. https://web.archive.org/web/20050831052520/http://static.highbeam.com/s/scotlandonsundayedinburghscotland/february112001/marathonschmarathon/ I 2004 ble energisjokoladen *Snickers Marathon* lansert, noe som igjen førte til forvirring. https://web.archive.org/web/20051023061920/http://www.almaer.com/blog/archives/000057.html

Ingrediensene i Snickers omfatter blant annet peanøtter og karamell.

## Variasjoner av Snickers
*Snickers (original)
*Snickers Crazy Peanuts (limited edition, sett i Tsjekkia, Danmark, Ungarn og Polen, i tillegg til i Norge)
*Snickers Cruncher
*Snickers Gold
*Snickers iskrem
*Snickers Almond (med mandler i USA)
*Snickers Marathon, markedsført som *«Energy Bar»* (i USA)
*Peanut butter Snickers (i USA)
*Snickers Munch (i USA)
*Snickers P'opables (i USA)
*Snickers Hazelnut (med hasselnøtter i Australia)
*Snickers Dark (med mørk sjokolade)
*Snickers White (med hvit sjokolade)
*Snickers Crisper

## Eksterne lenker
*
Gaspar de Zúñiga y Avellaneda

** Gaspar de Zúñiga y Avellaneda ** (1507–1571) var en spansk professor i teologi ved Universitetet i Salamanca, biskop av Segovia, erkebiskop av Santiago de Compostela og deretter Sevilla, kardinal i den katolske kirke og deltaker i konsilet i Trient.

Han ble født 1507 i borgen Cáceres ved Palencia i Spania og var nevø til kardinal Íñigo López de Mendoza (kreert 1530). Han studerte ved University of Salamanca under ledelse av Francisco de Vitoria, og fikk der en doktorgrad i teologi. 

Han ble utnevnt til abbed av Castro, i bispedømmet Burgos og abbed av San Isidoro de León, en stilling han hadde fram til 1547. Den 27. juni 1550 ble han valgt til biskop av Segovia, og deltok deretter aktivt i konsilet i Trient. Den aller første nattverden i Segovia-katedralen ble gjennomført av Gaspar i 1558. Han ble forfremmet til erkebiskop av Santiago de Compostela den 21. oktober 1558. I Galicia var det i 1563 hungersnød og noen år senere i 1566 herjet det pest, i den forbindelse fikk han utvidet det lokale barnehospitalet. Han innkalte til og ledet Compostela provinsråd som ble holdt i Salamanca i 1565, og fikk etablert nye reformvedtekter for hele den kirkelige provinsen. Han ble kreert til kardinal i den katolske kirke den 17. mai 1570 av pave Pius V. 

Han døde den 2. januar 1571 i Jaén.

## Referanser


## Eksterne lenker
* 
* Biografi på The Cardinals of the Holy Roman Church
Newtown St. Boswells

**Newtown St. Boswells** er en by (*[[Bystatus#Engelsktalende land|town]]*) i Scottish Borders, Skottland. Den er administrasjonsenter for regionen. Byen ligger mellom de større bosetningene St. Boswells i sørøst og Melrose i nordvest. Ved folketellingen i 2011 hadde byen en befolkning på 1 279 innbyggere, beregnet til 1 350 for 2014.

## Historie
Selv om den heter Newtown («nybyen») er byen en eldre bosetning; etablert allerede på 1500-tallet. Den har tidligere kjent som Newtoune, Newtown of Eildon, Neuton og Newtown of Dryburgh. Tillegget har hovedsakelig vært for å adskille den fra St. Boswells.

Historisk har Newtown St Boswells var et sentrum for å male korn, og hadde flere vannmøller ved dens elver. Etter av jernbanen kom dit ble den også et regionalt kommunikasjonsenter og eksportør av levende storfe. Etter at stasjonen ble nedlagt i 1996 har betydningen av dette minsket kraftig.

Fra 1975 og fram til 1996 fungerte byen som adminstrasjonssenter myndighetene Borders Regional Council. Siden reformen av lokalstyre i Skottland, har byen vært sentrum for administrasjonen av regionen og hovedkvarteret for kommunen ligger i byen.

## Referanser


## Eksterne lenker
* 
*Newtown St Boswells, St Boswells Station and Granary , *RCAHMS/Canmore*
*Newtown St Boswells, Gazetteer for Scotland
*Regeneration of Newtown St Boswells, *Scottish Borders Council*
Nils Trædal

**Nils Trædal** (1879–1948) var en norsk prest og politiker. Han regnes som en av grunnleggerne av Bondepartiet. Trædal var stortingsrepresentant i trre perioder 1934–49, i de to første periodene for Møre og Romsdal og fra 1945 for Sør-Trøndelag. Han var kirke- og undervisningsminister i to Bondeparti-regjeringer 1931–33.

## Liv og virke

Trædal var bondesønn fra Sunndal i Møre og Romsdal og ble cand.theol. fra 1910.  Deretter var han først stifskapellan ved Nidarosdomen i Trondhjem til 1911. Deretter sogneprest i Kolvereid 1912–1923, i Aukra 1923–1936 og på Støren 1936–1948.

Han var ordfører i Kolvereid kommune for Venstre 1914–1919.

Han ble forkjemper for et nytt landbrukspolitisk program, men dette fikk ikke tilslutning innen Venstre. Trædal ble medstifter av Landmandsforbundet i 1920, forløperen til Bondepartiet og Senterpartiet. Her fikk han viktige roller som stortingspolitiker, statsråd, leder og parlamentarisk leder.

**Regjeringen:** Han var kirke- og undervisningsminister både i Peder L. Kolstads regjering (1931–1932) og i den etterfølgende Jens Hundseids regjering (1932–1933). Han var fungerende statsminister og utenriksminister 29. februar–10. mars 1932. 

Som nestformann i Bondepartiet var han en hovedaktør i utformingen og gjennomføringen av Kriseforliket med Arbeiderpartiet i 1935. 

Han var stortingsrepresentant fra Møre og Romsdal 1934–1936, og var vararepresentant fra samme fylke i de to foregående periodene. Etter andre verdenskrig kom Stortinget i gang igjen. Han var da igjen representant fra Sør-Trøndelag i perioden fra 1945 og til sin død. Fra desember 1945 til oktober 1948 var han både Stortingets visespresident og formann for Bondepartiets fraksjon. Han var også medlem i *Utenriks- og konstitusjonskomité*, *Fullmaktskomitéen* og *Valgkomitéen* og delegat til Den interparlamentariske union (IPU).

### Død
Han døde under mystiske omstendigheter 12. oktober 1948, da han falt ut fra 3. etasje og omkom. Det gikk lenge rykter om at dette kunne være et politisk mord. Dødsmåten minnet mange om dødsfallet til utenriksminister Jan Masaryk i Tsjekkoslovakia i februar samme år. Men ifølge Trædals biograf, Johan J. Jakobsen, var dødsfallet et uhell. Holger Stjern fra Åfjord møtte som representant i resten av valgperioden.

En minnebyste av Trædal er plassert mellom kirken og kirkegården på Kolvereid i Nærøysund (tidligere Nærøy) kommune, og ble avduket 14. august 2005.

## Referanser


## Litteratur
* Johan J. Jakobsen: *Makten og æren : en biografi om Nils Trædal*. Gyldendal, 2005.

## Eksterne lenker
*
Gandsfjorden

**Gandsfjorden** er en fjordarm i Boknafjorden, i Rogaland, som strekker seg fra Stavanger kommune i nord og ender i Sandnes kommune i sør.

Hele vestsiden av Gandsfjorden er tett bebygget. Stavanger ligger lengst nord og videre sørover er Hillevåg, Jåttåvågen, Forus og til slutt Sandnes. Jåttåvågen ved Gandsfjorden er brukt som byggeplass for Condeep-oljeplattformer. Østsiden av fjorden har flere fjell og nuter, som Lifjellet (282 moh.) og Dalsnuten (323 moh.). Det er også mindre utbygde områder som Sandvika og Dale.

I de ytterste delene av fjorden ligger det flere øyer, som Uskjo, Kalvøy, Hellesøy, Lindøy, Vassøy, Roaldsøy, Ormøy, Engøy, Sølyst og Grasholmen. Over Grasholmen, Sølyst og Engøy er det brosamband mellom Stavanger og Hundvåg, og vest for disse ligger Byfjorden. Nord for Vassøy, Lindøy og Hellesøy ligger Horgefjorden. Øst for Kalvøy ligger innløpet til Høgsfjorden.

Gandsfjorden har en sidefjord, Riskafjorden, som går sørøstover på sørsida av øya Uskjo ytterst i fjorden. Riskafjorden har innløp like ovenfor Hillevåg i Stavanger.

## Referanser
Galashiels

**Galashiels** (skotsk-gælisk: *An Geal Àth*; skotsk: *Gallae*) er en by og burgh i Scottish Borders, Skottland, ved elven Gala. Også byen forkortes i daglig omtale til kun Gala. Byen er kjent for tekstilproduksjon, og er hjemstedet til Scottish College of Textiles, som nå er en del av Heriot-Watt-universitetet.

Byens våpenskjold viser to rever som strekker seg opp for spise plommer fra et tre, og byens motto er «Sour Plums», uttalt på skotsk som *soor plooms*. Historien bak skal være engelske soldater som i 1337 angrep og herjet området, og da noen av dem plukket viltvoksende plommer i nærheten, ble oppdaget av en gruppe skotter som slo dem ihjel. Det er en melodi for sekkepiper fra 1700 kalt for «Soor Plooms of Galashiels».

I henhold til folketellingen i 2011 hadde byen en befolkning på 12 893 innbyggere, noe som er beregnet til 12 600 for 2014.

## Referanser


## Eksterne lenker
* 
* Offisielt nettsted
* History of Galashiels
BA (andre betydninger)

**BA**, **Ba** og **ba** kan vise til:

## BA
* Bachelor, akademisk grad (*Bachelor of Arts*)
* Bad Astronomy, blogg om vitenskap, skeptisisme og politikk, av astronomen Phil Plait
* Bergensavisen, avis i Bergen, tidligere *Bergens Arbeiderblad*
* Bislett Alliansen, samarbeid mellom Osloklubbene IL i BUL, IK Tjalve og SK Vidar
* Boeing, amerikansk flyprodusent (NASDAQ-ticker BA)
* Bosnia-Hercegovina, land i Europa (ISO-kode BA)
* British Airways, britisk flyselskap (IATA kode BA)
* British Association for the Advancement of Science, tidligere navn på den britiske foreningen British Science Association
* Buenos Aires, Argentinas hovedstad
* Bygg- og anleggsteknikk, utdanningsprogram i norsk videregående yrkesfaglig opplæring
* Selskap med begrenset ansvar, selskapsform i Norge
* Søndagsbokstaver for skuddår som begynner lørdag 1. januar

## Ba
* Ba (Fiji), by på Fiji
* Ba (stat), stat i oldtidens Kina
* Ba (navn), burmesisk personnavn
* Ba Province, provins på Fiji
* Nuba, også kjent som Ba og Hanba, kinesisk tørketidsguddinne
* Kjemisk symbol for grunnstoffet Barium (atomnr. 56)
* Symbol for måleenheten barye

## ba
* Basjkirsk, tyrkisk språk (ISO 639 alpha-2)
Pauke

**Pauke** eller **tympani** er et slagverkinstrument som man kan spille toner på.

Pauken består av en metallgryte (oftest av kobber) med et trommeskinn av plast eller kalveskinn (eller geiteskinn) strukket over. Paukene har en pedal til å stramme og slakke skinnet, brukt til å stemme og til å lage forskjellig tonehøyde. For å lage lyd slår paukisten på skinnet med spesielle køller (paukestokker). En paukist kan ha mange ulike køller. De fleste er av filt, men de kan også være av tre. Jo bløtere køllene er, jo bløtere blir lyden.

Pauker finnes i forskjellige størrelser og kan stemmes forskjellig, slik at man ved å ha flere pauker har et bredt tonespekter til disposisjon. Pauker blir brukt blant annet i symfoniorkester og musikkorps.

## Eksterne lenker
* 
*
Trommestikke

En **trommestikke** bruker man til å slå på en tromme eller en cymbal. Trommestikken kommer i forskjellige størrelser og har forskjellige tupper. Tuppene og størrelsen har noe å si for hva slags lyd det kommer ut av trommen, og er særlig avgjørende for lydkarakteren på cymbaler.

## Tresorter
Trommestikker lages av flere forskjellige sorter tre, samt syntetiske materialer. Den aller vanligste tresorten er amerikansk hickory, som foretrekkes pga. sine tette trefibre og gode holdbarhet. I tillegg har man også følgende tresorter:

*Sukkerlønn (Maple / Sugar Maple) – grovere trefibre gjør stikken lettere i egenvekt, og mørkere i tone. Den holder dog ikke like godt som hickory.
*Eikeslekten (Oak) – ekstremt hardt treverk som har lang holdbarhet, og høyere egenvekt enn hickory. Foretrekkes av mange hardtslående trommeslagere.

I tillegg produseres det trommestikker i komposittmaterialer som har som mål å gi bedre levetid enn tre-stikker, men med en tilnærmet like god lyd og vekt.

Andre tresorter er; Ibenholt, rosentre og agnbøk (hornbeam).

## Grep

Fil:Drumstick regular grip.jpg|Tradisjonelt grep
Fil:Drumstick mached grip.jpg|Likt grep («matched»)
Fil:French grip right hand 01.jpg|Fransk grep
Fil:German grip right hand 01.jpg|Tysk grep


## Produsenter
De største produsentene av trommestikker i dag er: Vic Firth http://www.vicfirth.com, Vater http://www.vater.com/, Zildjian http://www.zildjian.com, Promark http://www.promark.com , Carbostick https://web.archive.org/web/20130329145438/http://carbostick.de/ og Ahead http://www.bigbangdist.com/ahead_st.htm . I tillegg finnes et utall mindre produsenter som tilbyr en rekke forskjellige modeller for alle hender og behov.

Den nærmeste produsenten til Norge er Wincent trommestikker http://www.wincent.se som produseres i Gränna, Sverige.

Andre merker i markedet: Pellwood, Rohema, Agner, Silver Fox, Ice, Regal Tip, Innovative Percussion, Lefima, B-Sticks, Premier, Tama, DW, Ayotte, Sonor, Vancore.

Produsenter av melodiske-, pauke- og basstrommekøller: Grover, Bergerault, Lefima, Sonor, Premier, Rohema, Mike Balter, Malletech, Zildjian, ProMark, Vic Firth, Regal Tip, Vater, Inaki Sebastian, Vancore

## Se også
*Visp
*Kølle

## Eksterne lenker
*
Marimba

**Marimba** er et musikkinstrument i slagverkfamilien. Den består av en rekke staver (taster) av tre som varierer i lengde, og som blir slått på av klubber (kalt køller) av garn. Man skal ikke slå med køller av plast eller tre, for da ødelegger man marimbaen. På en xylofon derimot kan man slå med køller av både tre, gummi og plast. På en marimba er hver tast stemt i en spesiell tone, og de er arrangert etter en kromatisk skala.

Plasseringen av tastene er som på et piano.

Under hver tast henger det resonansrør for å forsterke lyden.

En marimba er svært lik en xylofon, men er stemt en oktav lavere, har lengre klang og er en del større.
Marimba finnes i flere størrelser, men det snakkes som oftest om A-marimba, E-marimba og C-marimba. A-marimbaen har A-c4 i omfang, E-marimbaen har E-c4 og C-marimbaen C-c4.

## Bibliografi
* Helmut Brenner: *Marimbas in Lateinamerika. Historische Fakten und Status quo der Marimbatraditionen in Mexiko, Guatemala, Belize, Honduras, El Salvador, Nicaragua, Costa Rica, Kolumbien, Ecuador und Brasilien* (=Studien und Materialien zur Musikwissenschaft 43), Hildesheim–Zürich–New York: Georg Olms Verlag, 2007.

## Se også
* Xylofon
* Vibrafon
* Klokkespill
* Rørklokker

## Eksterne lenker
* 
*
Per Morten Kristiansen

**Per Morten Kristiansen** (født 14. juli 1981) er en norsk fotballspiller som er keeper.

16. mai 2008 scoret han på straffespark mot Hødd.

## Meritter
* 30 U-landskamper, nordisk mester gutter-16.
* Nominert til Kniksenprisen for årets spiller i 1. divison (2006).
* Sølv i NM i 2007
* Bronse i Tippeligaen 2013

## Referanser

* altomfotball.no: Per Morten Kristiansen 
* fkh.no: Spillerprofiler Per Morten Kristiansen

## Eksterne lenker
*
Knut Hovel Heiaas

**Knut Hovel Heiaas** (født 1977) er en norsk fotballspiller som for tiden spiller for FK Union Carl Berner Heiaas er oppvokst i Enebakk og jobber i dag som Avdelingsbanksjef i Askim- og Spydeberg Sparebank. Knut Hovel Heiaas har bred erfaring fra Tippeligaen og Adeccoligaen. Høydepunktet i fotballkarrieren var proffkontrakt med Vålerenga Fotball fra år 2000 - 2002. Etter oppholdet i Vålerenga gikk han videre til hhv Hønefoss Ballklubb og Hødd. I 2006 sesongen gikk han til Drøbak fra Moss etter at han har vært på låneavtale med Hødd. Etter 2008-sesongen dro han til Strømmen for så å begynne i NIF fra 2010.

18. oktober 2021 scoret Heiaas mål på straffe for Enebakk IF i 9. divisjon. Med dette ble han den første, og eneste, nordmannen som har scoret mål i samtlige divisjoner, fra Eliteserien til og med 9. divisjon i Norge.

I 2022 etablerte Oslo Fotballkrets 10 divisjon for menn, og 21. mai 2024 signerte han for FK Union Carl Berner med sikte på også score i 10.divisjon. Knut Hovel Heiaas satte foreløpig punktum for fotballkarrieren da han 31.5.2024 scoret mål også i 10. divisjon.

## Tidligere klubber
* 
* 
*  
* 
* 
* 
* 
* Driv IL
* Nesodden

## Referanser


## Eksterne lenker
*
Jon Eirik Ødegaard

**Jon Eirik Ødegaard** (født 29. september 1972 i Trondheim) er en norsk tidligere fotballspiller. Ødegaard spilte på Moss FK før en langvarig skade førte til at han måtte legge opp i 2004. Senere ble han trener for Moss FKs juniorlag og Moss FKs interkretslag og spillerutvikler i tredjedivisjonsklubben Sprint/Jeløy.

## Tidligere klubber
* Byåsen IL
* Strindheim IL
* Ham-Kam
* Rosenborg Ballklub
* Vålerenga Fotball
* Moss Fotballklubb

## Referanser


## Eksterne lenker
* 
* VPN.no – Spillerprofilen til Ødegaard hos Vålerenga Fotball 
* HamKam.no – Spillerprofilen til Ødegaard hos Hamarkameratene
Tommy Edvardsen

**Tommy Edvardsen** (født 26. desember 1984) er en norsk tidligere fotballspiller.

## Tidligere klubber
*   Vålerenga 
*  FK Haugesund
*  Moss FK
*  Kristiansund BK

## Referanser
Anders Juliussen

**Anders Juliussen** (født 7. mai 1976) er en norsk tidligere fotballspiller. Han har tidligere spilt for Moss FK og Sprint/Jeløy. Han har også representert Norge i én ungdomslandskamp.

Han er trener for Tronvik Fotballklubb.

## Referanser


## Eksterne lenker
*
Gard Kristiansen

**Gard  Kristiansen** (født 3. mai 1972) er en norsk tidligere fotballspiller. Han spilte midtstopper.

## Tidligere klubber
* Sarpsborg FK
* Lillestrøm
* Holter
* Moss FK
* Spilte en halv sesong for Eidsvold Turn i 2. divisjon

Han la opp etter 2006 sesongen.

## Meritter
Sølv i Tippeligaen med Lillestrøm i 1996.
## Referanser
Vidar Martinsen

**Vidar Martinsen** (født 11. mars 1982) er en norsk tidligere fotballspiller.   

Martinsen startet sin karriere i Råde, før han deretter tok turen til Moss Fotballklubb i 2002. Etter fire år i MFK gikk han videre til Fredrikstad, der han spilte til og med 2014-sesongen. Fra 2015-sesongen var Martinsen og Jon André Fredriksen spillende trenere for Råde IL.

## Referanser


## Eksterne lenker
* 
* Vidar Martinsens spillerprofil på ffksupporter.net
Tom Reidar Haraldsen

**Tom Reidar Haraldsen** (født 1980) er en norsk tidligere fotballspiller fra Hånes i Kristiansand.

## Karriere
Haraldsen startet sin karriere i den lokale klubben . Etter to A-lagskamper for , flyttet Haraldsen i 2002 til Oslo og signerte for  (nå Manglerud Star) der han scoret 15 mål på 30 kamper.

I 2003 skrev Haraldsen under for  hvor han spilte 96 kamper, før han i 2006 flyttet til Danmark for å spille for den danske klubben . Haraldsen fikk kun tre kamper for klubben, og signerte i februar 2008 én toårskontrakt med .

I 2009 ble han klar for , men etter at kontrakten gikk ut etter sesongen reiste Haraldsen tilbake til Danmark. Året etter kom Haraldsen allikevel gratis tilbake til gamleklubben , men spilte kun én kamp som innbytter.

## Privatliv
Han er bror av tidligere -stopper Knut Henry Haraldsen og giftet seg sommeren 2007 med landslagskeeper i håndball Katrine Lunde. Etter fem års ekteskap tok paret i 2012 ut separasjon.

12. mars 2015 fikk Haraldsen påvist testikkelkreft.

## Referanser


## Eksterne lenker
*
Doruntina Disha

**Doruntina Disha** (født 4. juli 1988) er en albansk-norsk artist. Hun er opprinnelig kosovoalbansk, men har bodd i Norge siden hun var fire år.

Disha vant talentkonkurransen *Power Star Search* i 2005, og premien var platekontrakt med det norske plateselskapet Dream Factory Nordic. I juli samme år ble singelen *Dream World* utgitt i Norge, og lå i begynnelsen av august på 33.-plass på singellisten. Hennes oppfølger «I burn 4 u» gjorde det sterkt i flere land på kontinentet og fikk også plasseringer på øvre del av VG-lista her hjemme.

Dishas første singel ble populær i Albania og Kosovo. Store radiokanaler spilte den hyppig, og videoen til singelen var den mest spilte på RTK, Kosovos offentlige kringkaster. Hennes neste singel ble også populær i både Albania og Kosovo. Låten ble skrevet av Tommy La Verdi og norske Kurt Gaasø.

Hennes manager er Kjell-Ola Kleiven i Dream Factory Nordic.

Doruntina Disha ble nr. 2 i Albanias nasjonale finale i Eurovision Song Contest 2008.

## Referanser
Jon André Fredriksen

**Jon André Fredriksen** (født 5. april 1982 i Moss) er en norsk tidligere fotballspiller.

Fredriksen startet sin fotballkarriere i Råde Idrettslag. Som 19-åring meldte han overgang til Moss FK i 2002, som på det tidspunktet spilte i Tippeligaen. Han vil av mange bli husket som spilleren som reddet Moss FK fra nedrykk til 2. divisjon, da han i siste serierunde av 2004-sesongen scoret et mål på overtid, som førte til at MFK vant kampen og beholdt plassen i Adeccoligaen.

I desember 2008 ble det klart at Adeccoligalaget Sarpsborg Sparta Fotballklubb ble Fredriksens nye arbeidsgiver. Sommeren 2009 meldte Fredriksen overgang til engelske Football League One-klubben Hartlepool United i en overgang verdt 80 000 kroner. Jon Andre Fredriksen returnerte så hjem til Moss Fotballklubb foran sesongen 2011.

Sommeren 2011 scoret han et spektakulært mål fra egen banehalvdel omtrent 60 meter fra målet i kamp mot Stabæk 2.

## Referanser


## Eksterne lenker
* 
* NIFS.no – Fredriksens spillerprofil hos Norsk & Internasjonal Fotballstatistikk
Jonas Krogstad

**Jonas Hansen Krogstad** (født 1982) er en norsk tidligere fotballspiller. Han var angrepsspiller og spilte eliteseriekamper for blant andre Vålerenga IF og for Moss FK.

Krogstad er født og oppvokst på Nesodden. Krogstad var i 2009 for en stund tilbake i Nesodden. I sesongen 2011 spiller han for Lille Tøyen Fotballklubb i tredjedivisjon.

## Tidligere klubber
*  Klemetsrud
*  Vålerenga
*  Skeid (lån)
*  Moss
*  Nesodden IL
*  Lille Tøyen

## Referanser


## Eksterne lenker
* 
* Jonas Krogstad  på AltOmFotball.no
*  Jonas Krogstad på ZeroZeroFootball.com
Tor Erik Moen

**Tor Erik Moen** (født 3. oktober 1983) er en norsk fotballspiller som spiller for Grindavík. Han spiller på midtbanen og kom til Island fra FK Haugesund, som han gikk til sommeren 2006 fra Moss FK. Han har slitt mye med skader til nå, og hatt operasjon i både kne og akillesen.
  
Han har spilt på U16, U17, U19 og U 21.

## Tidligere klubber
* Skeid
* Rosenborg
* Namsos
* Moss FK

## Referanser


## Eksterne lenker
*
John Machethe Muiruri

**John Machethe Muiruri** (født 10. oktober 1979) er en kenyansk fotballspiller. Han spiller for Moss FK
	
## Tidligere klubber
* Utalii FC
* Tusker FC
* Gent
* KFC Germinal Beerschot

## Landskamper for Kenya
* 3 U-21
* 10 U-23
* 60 

## Referanser


## Eksterne lenker
*
Baker (bil)

**Baker Motor Vehicle Company** var en amerikansk produsent av elektriske biler basert i Cleveland, Ohio. Selskapet eksisterte mellom 1899 og 1915, og er også kjent under navnet **Baker Electric**.

Modellen *Baker Runabout* (1904) hadde plass til to passasjerer, og en elektrisk motor plassert midt i bilen som leverte 0,75 hk (0,6 kW) ved hjelp av et batteri med 12 celler. Bilen veide 295 kilo, og kostet 850 amerikanske dollar.

Modellen *Baker Stanhope* (1904) hadde også plass til to passasjerer, og en elektrisk motor plassert midt i bilen som leverte 1,75 hk (1,3 kW) ved hjelp av et batteri med 12 celler. Bilen hadde en tretrinns girkasse, veide 431 kilo og kostet 1600 amerikanske dollar.

Baker-fabrikken lå på Euclid Avenue i Cleveland, Ohio.

## Referanser




## Eksterne lenker
*
Karen Jo Fields

**Karen Jo Fields** (født 1973) er en norskamerikansk artist i sjangrene pop- og visemusikk.

Hun har norsk mor, mens faren var amerikansk cherokeeindianer. Faren var musiker, og Fields vokste derfor opp i et musikalsk hjem, først i Arizona i USA, deretter i Oslo.

I ungdomstiden begynte Fields å synge, spille gitar og piano, samt skrive egne tekster. I 1995 spilte hun inn en demo, og da Christer Falck, innehaver av en platebutikk i Oslo, fikk høre denne, bestemte han seg for å gi ut plate med henne. Da han i 1999 vant realityserien *[[Robinsonekspedisjonen]]* brukte han til manges overraskelse pengene nettopp på å produsere Karen Jo Fields' første album. Albumet, *Embrace Me*, ble utgitt på det nystartede plateselskapet Frode Records i november 2000. Det fikk gode kritikker, og solgte til slutt 7500 eksemplarer etter en noe treg start i platebutikkene. Hun ble nominert til Alarmprisen 2001 i klassen årets popalbum for albumet og ble også nominert i klassen årets overraskelse.

I 2001 medvirket Fields på syv av elleve sanger på multiartisten John «John-John» Bruseths album *J.L. Seagull*. I denne tiden hadde hun også gjesteopptredener på album med både Muzzlewhite og Minor Majority. 

Fields' andre album, *Chase The Blue*, kom i oktober 2003. Albumet fikk svært gode anmeldelser, og solgte også bra. Første uken gikk det rett inn på tolvteplass på de norske salgslistene. Tittelsporet, samt singelen «Let's Talk About Love», ble store radio-hiter samme høst. For albumet ble hun nominert til Alarmprisen 2004 i klassen årets popalbum.

Karen Jo Fields har vært gift to ganger. Hun skilte seg i 2005 fra den franske konditoren Sebastien Seynaeve. Hun har skrevet flere sanger på eks-mannens morsmål, fransk.

## Diskografi
* *Embrace Me* (2000, Frode Records)
* *Chase the Blue* (2003, Frode Records)
* *In your Pages* (2005, Frode Records)
* *4Songs* (2011, Mas-Kina Recordings) – EP
* *THis is No Time* (2021, Voices Of Wonder)

## Referanser


## Eksterne lenker
* 
*
Kong Gor

**Kong Gor** er en sagnkonge. Ifølge *[[Orknøyingenes saga]]* var han en høvding av finsk ætt som sammen med sin bror, Nor underla seg Norge i jakt på sin bortførte søster Goe. Da de to brødrene delte riket seg imellom fikk Gor alle øyene mens Nor fikk fastlandet. Gor er således stamfar til alle norsk sjøkonger, mens Nor er stamfar til innlandskongene. Det blir fortalt at deres arvinger kjempet ofte mot hverandre, og Norge ble fort stykket opp i mindre småriker. Beretningene om dette, «Hvordan Norge ble bebygd»» og «Norge funnet» (innledningen til Orknøyingenes saga), finnes i Flatøybok.

En «sjøkonge» var en konge uten land, en som reiste ut i viking og røvet til seg rikdom.

To sønner blir nevnt i sagaen:
*Heite Gorsson – som var stamfar til Ragnvald Mørejarl.
*Beite Gorsson

## Eksterne lenker
* Frá Fornjóti ok hans ættmönnum: Hversu Noregr Byggðist
* Frá Fornjóti ok hans ættmönnum: Fundinn Noregr
Gunnar Flikke

**Gunnar B. Flikke** (født 1947) er en norsk pressemann. Han var sjefredaktør i *[[Adresseavisen]]* fra 1989 til 2006. 

Flikke arbeidet som reporter i *Adresseavisen* fra 1974 til 1987, og tiltrådte i februar 1988 stillingen som sjefredaktør i billedbladet *[[NÅ]]*. Han ble hentet tilbake til Adresseavisen i august samme år, hvor han ble ansatt som sjefredaktør, en stilling han formelt tok over 1. februar 1989. Frem til 1. januar 1997 delte han sjefredaktøransvaret med Kjell Einar Amdahl, som hadde hovedansvar for den politiske dekningen.

I Flikkes tid utviklet *Adresseavisen* seg fra å være en ren papiravis til en multimedieorganisasjon som publiserer papiravisen *Adresseavisen*, nettavisen adressa.no, Radioadressa og TV-adressa. Flikke hadde også ansvaret for *Adresseavisen*s overgang til tabloidformat, som skjedde 16. september 2006. I 2006 ble han strategisk rådgiver for mediehusets styre.

Flikke har vært nestleder for Norsk Presseforbund, styremedlem i NRK 2010-2014, leder for Trondhjems journalistforening og leder for Trøndelag Redaktørforening. Han har vært i styreleder for Trondheim Symfoniorkester og var sekretær for Selskabet for Trondhjems Bys Vel i over 30 år. 

Gunnar Flikke er far til filmregissør Yngvild Sve Flikke

## Referanser
Ibrahim Ferrer

**Ibrahim Ferrer** (født 20. februar 1927 i Santiago de Cuba, død 6. august 2005 i Havanna) var en cubansk musiker som ble internasjonale stjerne som frontfigur i Buena Vista Social Club. I de siste årene satset han også på en solokarriere. Ferrer var på 1950- og 1960-tallet en kjent salsasanger, men var praktisk talt ukjent utenfor Cuba inntil suksessen med Buena Vista Social Club i 1997, der hans talent som bolerosanger kom til sin rett. I Norge opptrådte han på Moldejazz i 2000 og 2003. Før suksessen med Buena Vista Social Club (innledet av Ry Cooder) livnærte Ferrer seg som skopusser og pensjonist. Han vant en amerikansk grammy og to latinamerikanske.

Nekrologene beskriver ham som en høy, distingvert, vennlig og livlig person som sang på en elegant og avslappet måte.

## Referanser


## Eksterne lenker
* 
* 
*
Ketil Gjessing

**Ketil Gjessing** (født 1934) er en norsk lyriker og oversetter.

Gjessing har utdannelse fra Universitetet i Oslo og er mag. art. og cand. philol. med litteraturvitenskap (hovedfag), engelsk og musikk i 1965. Han har vært ansatt som lærer i norsk ved Atlantic College, St.Donat´s South Wales, Storbritannia i skoleåret 1965-1966. Han ble deretter programsekretær i NRK Radioteatret 1966. Han er i dag pensonert. I en periode var han også redaksjonsmedlem i tidsskriftene Pax og Profil.

Gjessing har vært medlem i følgende organisasjoner: Den norske forfatterforening (DnF), Norsk forfattersentrum, Norsk oversetterforening, Språklig samling, Folkereising mot krig (FMK) og Norsk Tjenestemannslag.

## Poesiutgivelser
* *Kransen om et møte,* 1962
* *Frostjern,* 1968
* *Private steiner,* 1970
* *Utgående post,* 1975
* *Snøen som faller ifjor,* 1977
* *Bjelle, malm,* 1979
* *Vinger, røtter,* 1982
* *Slik pila synger i flukten,* 1985
* *Nådefrist*, 1988
* *Dans på roser og glass*, 1996

## Andre utgivelser
Gjessing har også utgitt dikt og artikler i tidsskrifter som Edda, Pax, Profil, Samtiden, Vinduet og andre tidsskrift, også i utlandet, og i forskjellige aviser. Han var også representert i flere antologier, med novelle i «Norske sengehester» (1966), som også ble utgitt på japansk og svensk, og med dikt i «Ti unge», «Nye navn i norsk kunst», «I grenselandet», «Amor Roma», «La hundre blomster blomstre», «Moderne norsk lyrikk» og andre. Han er også representert i en slovakisk antologi over norsk lyrikk.

Som oversetter har Gjessing oversatt hørespill fra engelsk og spansk, ofte hørespill fra den tredje verden, blant annet *Soyinka*, samt hørespillversjoner av scenedramatikk, dessuten dramatisering for radio av Robert Sheckleys novelle *Kjenner du når jeg gjør slik*.

## Referanser


## Kilder
* Presentasjon av Ketil Gjessing i Forfatterkatalogen på Forfattersentrums nettsider

## Litteratur
* Leif Gjessing, *Grømstad Gjessingene og dets etterkommere i 300 år*, 1993, Rognerike Press (Ei slektsbok som består av innsendte bidrag fra de som blir omtalt.)
John Goodall

**John Goodall** (født 19. juni 1863, død 20. mai 1942) var en britisk fotballspiller som spilte for fire engelske klubber, og én skotsk kubb. Han spilte også 14 kamper, og scoret 12 mål, for det engelske landslaget.

## Biografi
John Godall startet sin fotballkarriere i skotske Kilmarnock Athletic i 1880. Tre år senere gikk han til Great Lever, og han spilte for Great Lever fram til 1885 da han skrev under for Preston North End. Da The Football League startet i 1888/89 sesongen ble Goodall klubbens toppscorer da Preston vant ligaen. I mai 1889 signerte han for Derby County, og han ble i denne klubben fram til 1899.

Han debuterte på det engelske landslaget mot  den 4. februar 1888.

## Karriere som spiller
### Landslagskarriere for England

### Klubblag

## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
* Mortimer, Gerald (2006): *DERBY COUNTY The Complete Record*. Breedon Books Publishing, Derby. ISBN 1-85983-517-1